«Våre» verdier bedre enn verdier i muslimske miljøer?

Hege Storhaug applauderer, mens islamforsker Lars Gule er forferdet over Jyllands-Postens to lederartikler som kritiserer masseinnvandring fra Midtøsten og verdier i muslimske miljøer.

Den danske avisen Jyllands-Posten har skapt debatt med to lederartikler som kritiserer verdisettet i muslimske miljøer og «masseinnvandring» fra Midtøsten. Kaare Viermose

17. feb. 2015 20:40 Sist oppdatert 18. februar 2015

Den danske avisen Jyllands-Posten langer på lederplass ut mot verdier i muslimske miljøer, og mot at danske politikere har «åbnet for masseindvandringen fra Melleøsten».

I mandagens leder skriver Jyllands-Posten at «en grum følge af indvandringen fra Mellemøsten er disse års angreb på de samfund, som har givet islamisterne husly og muligheder».

Avisen mener at selv om de er født og oppvokst i Europa, er de «aldrig kulturelt og værdimæssigt ankommet til Europa».

I tirsdagens leder skriver Jyllands-Posten at dansk kultur er bedre enn kulturen i muslimske miljøer:

«Vi skal turde insistere på vores kulturs egenart og suverænitet over for terroristerne, men også over for et muslimsk miljø, som ganske vist ikke bakker op om terror, men heller ikke bakker fuldt ud op om de verdslige retssamfund».

— De har erklært oss krig

Islamkritiker Hege Storhaug i Human Rights Service har lenge forfektet den samme kritikken.

Hege Storhaug Holm, Morten

— Hvis vi skal ta islams bokstaver på alvor, er ikke islam forenlig med vestlige, demokratiske verdier. Europa står nå overfor en jihad. Muslimer bruker trusler og offer-kultur som sine fremste virkemidler for å innføre sharia. Jyllands-Posten har rett i at de har erklært oss krig, sier hun. - Hvem er «de»?

— Den islamske staten (IS) har gått ut og oppfordret sunnimuslimer til å gå til angrep, også fysisk, på oss i Vesten. I tillegg har Yousef al-Qaradawi gjentatte ganger oppfordret til å gå til krig mot våre verdier, Libyas Ghaddafi gjorde det samme. En bok av Ahmed Akkari, «Min avskjed med islamismen», har bekreftet alle mine fordommer: Innad i moskeene jobbes det kontinurlig mot integrasjon i det danske samfunnet, fastslår Storhaug, og utdyper:

— Der fremheves det fortreffelige ved sharia. Sunni- og sjiamuslimer legger bort alle interne stridigheter og står sammen og erklærer krig mot våre verdier, akkurat slik vi så i demonstrasjonen på Youngstorget i 2012 mot den tåpelige filmen «Innocence of Muslims». Muslimske ledere sto arm i arm mens det fra mengden ble ropt taktfast takhbir (gud er størst/gud er stor. red. anm.). Det er jo et krigsrop.

- Ekstremt mindretall har makten

Storhaug er på linje med Jyllands-Posten som skriver at «det muslimske mindretal er ikke undertrykte eller forfulgte. Tværtimod har de – eller tager sig – flere rettigheder end så mange andre mindretal».

— Vi har stått med åpne armer og tatt imot innvandrere og trodd at de ville være takknemlige, men snarere tvert imot, de vil omvelte våre verdier og kjøre frem islam, sier hun.

- Men alle muslimer er ikke islamister?

— Nei, men det er ikke flertallet som er det avgjørende. Det er det ekstreme mindretallet som har makten, sier Storhaug.

- En grotesk sammenblanding

Lars Gule , islamforsker og førsteamanuensis ved Høgskolen i Oslo og Akershus, ser det, mildt sagt, annerledes. Han reagerer sterkt på Jyllands-Postens utfall mot innvandring fra Midt-Østen.

Lars Gule Bendiksby, Terje

— Det er en grotesk sammenblanding som bidrar til polarisering og stigmatisering. Bak dette fikenbladet islamisme, som man med rette skal bekjempe, stapper man alle muslimer. Det er en ekstrem virkelighetsoppfatning, og det er rasistisk. Her løper man nettopp islamofascistenes ærend, sier Gule, som i 2006 drøftet forholdet mellom islam, menneskerettighetene og demokrati i boken «Islam og det moderne». - Er islam forenlig med vestlige verdier?

— Ja og nei. Det er utgaver av islam som er i strid med menneskerettighetene, demokrati og likestilling. Men det er også mange utgaver av islam som forkynnes og praktiseres av muslimer som er i full overensstemmelse med menneskerettighetene, demokrati, likestilling og moderne samfunnskrav. Problemet er at ved å stemple alle muslimer som islamister bidrar Jyllands-Posten til at de islamofascistiske tolkningene får bekreftet sin posisjon. Dermed undergraver Jyllands-Posten de moderne og liberale tolkningene av islam.

Han synes det er drøyt og nedslående at den danske avisen forfekter at dansk kultur er bedre enn kulturen i muslimske miljøer.

— Det har vært nødvendig å bekjempe den islamofascistiske tolkningen av islam lenge. Det er merkelig at man først våkner opp når det rammer «oss» i Europa.

- Jyllands-Posten har tapt

Mohammed Usman Rana , spaltist i Aftenposten, er på linje med Gule:

Mohammed Usman Rana Tom A.Kolstad

— Det virker som om Jyllands-Posten aksepterer ekstremistenes verdensbilde der islam og Vesten står i krig mot hverandre. Dermed har Jyllands-Posten alleredetapt for muslimsk ekstremisme. De glemmer at det faktisk er flest muslimer som er ofre for muslimsk ekstremisme.Rana viser til at PEW Research Centre i USA nylig publiserte en undersøkelse blant muslimer over hele verden som viser at støtten til muslimsk ekstremisme er liten og synkende.

Han mener at den muslimske verden er på lag med vestlige krefter mot muslimsk ekstremisme. Han viser til krigen mot IS, Pakistans væpnede krig mot Taliban og at en rekke ortodokse islamske teologer på det sterkeste fordømmer og intensiverer den teologiske og ideologiske kampen mot muslimske ekstremister.

— Kampen mot muslimsk ekstremisme kan bare vinnes ved å samarbeide med dem som tilhører mainstram islam, og som sier at det brenner i islams hus. Vi må alle være med på å slukke brannen.

- Er for få muslimer med på å slukke brannen i islams hus?

— Kampen må definitivtintensiveres fra muslimsk side, og man må ta på alvor at ekstremistene rettferdiggjør sine holdninger med islams hellige tekster. Men hvis man mener at muslimer har vært stille, har man ikke fulgt med.Islamke teologer og ordinæremuslimer betaler med sine liv i kampen mot muslimsk ekstremisme.På lettertobaghdadi.comhar 125 verdensledende islamske teologer på grundig vis slått bena under den islamske legitimiteten til IS og deres likesinnede.En av de mektigste muslimer i Vesten, amerikaneren Hamza Yusuf, sier at slike ekstremister er følgere av Satan og ikke representerer islam.

- Simplistisk og enøyd

- Men Jyllands-Posten kritiserer masseinnvandring fra Midtøsten?

— Mange muslimer i Vesten er født og oppvokst her, de har ikke innvandret til Vesten. Den overveldende majoriteten av dem er lojale mot Vesten samtidig som det er mulig for dem å praktisere islam. Å se på ekstremismen utelukkende som et resultant av innvandring fra Midt-Østen og religionen islam, er simplistisk og enøyd.

Han mener at forhold som krigen i Syria, vestlig-støttede diktatorer i Midt-Østen, krigen mot Irak i2003, Israels okkupasjon av Palestina ogoppdelingen av Midt-Østen under kolonitiden er fundamentale for å forstå årsakene til muslimsk ekstremisme. Rana understreker samtidig at muslimene selv har det viktigste ansvaret, og må taden teologiske kampen mot de ekstreme.

Også Rana mener islam er forening med vestlige verdier og demokrati.

— For meg og flere titalls millioner muslimer i verden, er Vesten langt nærmere islam enn det den muslimske verden er. Mendet virker somJyllandsposten har bestemt seg for at Taliban, Al-Qaida og IS har den sanne versjonen av islam, og derfor mener at islam og Vesten er uforenlige. Dermed gir de ekstremistene vind i seilene.

- Noe må være kompromissløst

Per Edgar Kokkvold , tidligere generalsekretær i Norsk Presseforbund, diskuterte nylig islams rolle i de islamistiske terrorangrepene i en kommentar i Aftenposten.

Per Edgar Kokkvold Ruud, Vidar

— Jeg mener at vi i våre land skal holde fast ved at vi ønsker å bli styrt gjennom våre lover og ikke gjennom sharialover. I en verden med en rekke nødvendige kompromisser, må noe være kompromissløst, nemlig folkestyre, rettsstaten, kvinnefrigjøringen og moderniteten. Dette må vi aldri begynne å kompromisse med, hvis vi gjør det kan vi en dag våkne opp til en livsform vi ikke vil ha.Kokkvold understreker at han har vært nøye med å si at man må ha muslimene med seg i kampen mot islamistisk terror.